《柳梢青（晚凉到季父处观荷，花心已敛，遂赋比）》
宋代·陈著

淡淡新妆，盈盈娇态，谁道荷花。料想香肌，不禁畏日，翠盖儿遮。

我来胜赏高歌。故敛著、芳心为何。莫是伊花，恨余来晚，欲媚晨霞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。